BlogMenai.com: Y Blaid wrth Plaid Cymru
etholiad cyffredinol Mehefin 2009;)
Hmm - ti'n siwr Tecs?
Mae Gwilym Euros yn joc sal bellach - yn ymfalchio fod treth cyngor ddim ond yn codi 3.9% yng Ngwynedd, heb sylwi fod hyn yn bosib dim ond trwy ddirwyn gwasanaethau fell Bryn Llywelyn i ben. Ym myd bach 'Gwil' mae 2+2=53
Rwan mae o'n cyhuddo'r Blaid o ragrith oherwydd safbwynt cynghorwyn y Sir Gâr. Am un peth, mae'r gwawdio yn anwybyddu'r ffaith fod grwpiau lleol yn dilyn polisi sydd wedi ei lunio i'w ardal nhw.
Yn ail, addysg uwchradd ac nid cynradd yw eu trafodaeth nhw - a mae'r drafodaeth yn un ieithyddol a strrwythurol, nid dadleuon hurt Llais Gwynedd.
Yn olaf, mae cynllun cyngor Sir Gâr yn anwybyddu cyfeiriadau Llywodraeth y Cynulliad. Mae cynllun ad-drefnu addysg Cyngor Gwynedd yn derbyn cyngor gan Estyn, y Comisiwn Archwilio, a Llywodraeth y Cynulliad.
Wyt ti'n deall Gwilym?
Eddi Dogan yn rhegi. Mae'n cysgu rhan fwyaf o'i amser mewn cyfarfodydd
Wedi ystyried dy sylw olaf, a rhaid i mi anghytuno. Mae trefn Gwynedd yn un cynhwysol iawn - yr esiampl gorau o ddemocratiaeth lleol yng Nghymru, gan fod pawb a bob plaid yn chwarae rhan.
Mae Llais Gwynedd yn gweithio yn erbyn y cyd-destun gynhwysol yma. Ond ni fedrir gwadu fod nifer dda wedi eu ethol i allu wneud hyn - mewn protest dros ysgolion bach. Rhaid parchu hawl y bobl yma i bleidleisio fel y maent yn mynnu, a chael dweud eu dweud mewn llywodraeth leol. Fel y mae pob plaid arall yng Ngwynedd.
Haleliwia!!..Rhydian Fon...da ni yn cytuno ar rhywbeth o'r diwedd.
Ni gwamalu ydw i chwaith, mae'r pwynt wyt ti'n ei wneud yn holl bwysig ac yn greiddiol i'r holl drefn ddemocrataidd mae pob plaid yn Wynedd wedi ei dderbyn.
Fedr Cai na neb wrthwynebu hynny siawns jyst am nad yw pawb yn cytuno ar bopeth ac am nad yw Plaid Cymru yn cael ffordd ei hunain pob tro?
Gyda llaw Rhydian...dwi'n gwybod dy fo ti'n ddiawl o foi efo ffigyrau so unrhyw adeg ti am gynnig gwersi i mi, byddwn i'n falch iawn o'u cael ..."byd bach Gwil 2+2= 53"...da iawn rwan ;-)
hem - 'dwi'n meddwl bod camddealltwriaeth yma.
Fyddwn i byth yn awgrymu am funud nad oes gan Lais Gwynedd hawl i'w cynrychiolaeth. Os ydi pobl yn cael eu hethol fel cynrychiolwyr cyhoeddus, wedyn mae ganddyn nhw hawl i gynrychioli. Mae'r etholwyr pob amser yn gywir - syml.
Yr hyn rydwyf yn ei amau ydi priodoldeb y drefn reoli hynod o anarferol sydd gan Gwynedd mewn sefyllfa lle mae un o'r grwpiau sy'n rheoli yn gweld y cyngor ei hun fel y 'gelyn'.
Yr unig beth 'dwi'n awgrymu ydi bod Gwynedd yn symud at y drefn arferol - yr un a ddefnyddir yng Ngheredigion, Mon Conwy ac ati.
Fedar trefn sydd wedi ei llunio i reoli trwy gonsensws ond llwyddol lle mae consensws.
blogmenai, dwi wedi deall dy bwynt, ond rhaid i fi anghytuno'n dal i fod. Mae trefn Môn a Chonwy yn llai democrataidd - dyna'r gwir syml.
A dwi'n credu nad yw'n gyd-ddigwyddiad fod Powys a Gwynedd - y dau sir mwyaf yng Nghymru - wedi mabwysiadu trefn gynhwysol iawn. Hyn gan fod cymaint o ardaloedd gwahanol, a safbwyntiau lleol o lefydd 100 milltir ar wahan. Hynny yw, rhaid clywed lleisiau o bob man pan yn llywodraethu ardal mor fawr.
Ar ddiwedd y dydd, dwi o blaid cyn gymaint o ddemocratiaeth a sy'n bosib. Er nad wyf yn cytuno gyda barn Gwilym Euros, rwyf yn parchu ei hawl i'w ddweud o, ac i'w ddweud ar lwyfan grym hefyd. Os oes gan y Blaid ddadl well ar y llwyfan yma, mi wnawn ni ennill. Os nad, rhaid parchu barn etholwyr.
Rhaid sicrhau fod gweddill cynghorau Cymru yn magu trefn Gwynedd, nid ein bod ni yn cydymffurfio a'r gweddill.
Diolch Gwilym - gyda llaw, 2+2=4
Dwi ddim yn credu fod Cai yn cynnig trefn Cabinet oherwydd nad yw'r Blaid yn cael ei ffordd. Beth dwi'n credu mae Cai yn dweud yw fod trefn gynhwysol yn gweithio ar ei orau pan mae pob plaid yn barod i gydweithio.
Gyda llaw Cai, efallai fod fy esboniad yn darllen fel delfrydiaeth, ond idealist ydw i felly... Yn anffodus, nid oes llawer o le i rheini ar lywodraeth leol!
Gellir ar un wedd ddadlau bod trefn sy'n sicrhau bod pob plaid yn rhannu grym, hyd yn oed pan mae plaid wedi methu wrth lywodraethu yn wrth ddemocrataidd ynddi ei hun.
Pwy fyddai wedi hoffi gweld y Toriaid yn dal eu gafael mewn grym wedi 97?
Pam mor iach fyddai hi petai etholiad Cynulliad 07 wedi arwain at fan newidiadau yng nghyfansoddiad y cabinet Cymreig a dim arall?
ON - dwi'n ymfalchio'n fawr yn y gamp anhygoel o fod wedi rhoi Rhydian a Gwilym yn yr un gorlan.
haha! dwi yn gweld dy bwynt blogmenai. Fy nadl i yw fod gan bawb rhyw werth mewn llywodraeth leol. Weithiau mae angen lleisiau sydd yn dadlau y ffordd arall mewn llywodraeth. Ti yn son am y Toriaid yn 97. Mae llywodraeth genedlaethol yn wahanol gan fod nifer o'r penderfyniadau a'r lefel cenedlaethol, neu rhanbarthol. Mae gwaith unrhyw Gyngor yn ymwneud a wardiau ac ardaloedd penodol.
Fel esiampl, yn Nwyfor roedd y bleidlais yn agos iawn gyda'r Blaid yn ennill mwy na Llais Gwynedd o dri neu pedwar canran. Yr unig ffordd i sicrhau fod barn y bobl yna yn cael cynrychiolaeth yw sicrhau fod gan Llais Gwynedd ran mewn llywodraethu, ac nid craffu yn unig.